კონკურსი (ინტერესთა გამოხატვა) - ორგანიზაციული განვითარების მხარდაჭერის პროგრამა სამოქალაქო ორგანიზაციებისთვის

აღმოსავლეთ-დასავლეთის მართვის ინსტიტუტის (EWMI) სამოქალაქო საზოგადოების განვითარებისა და მოქალაქეების ჩართულობის პროექტი (ACCESS) არის 5.5 მილიონი აშშ დოლარის  ღირებულების პროექტი, რომელსაც აფინანსებს ამერიკის შეერთებული შტატების საერთაშორისო განვითარების სააგენტო (USAID). პროექტის ადგილობრივი პარტნიორები არიან კონსულტაციისა და ტრენინგის ცენტრი (CTC) და სამოქალაქო განვითარების სააგენტო (CiDA). ACCESS-ის პროექტის მიზანია სამოქალაქო ორგანიზაციების გაძლიერება საქართველოში.

ამ მიზნით EWMI ACCESS-ი და CTC ქართულ სამოქალაქო ორგანიზაციებს მრავალფეროვან და მათ საჭიროებებზე მორგებულ ორგანიზაციული განვითარების მზარდაჭერის პროგრამას სთვაზობენ. ACCESS-ის პროექტის ორგანიზაციული განვითარების მხარდაჭერის პროგრამა თანამონაწილეობითი სასწავლო პროცესია, რომელიც სამოქალაქო ორგანიზაციებს აძლევს საშუალებას თავად განსაზღვრონ საკუთარი პრიორიტეტები და ეს პროგრამა საკუთარ ინდივიდუალურ და ორგანიზაციულ საჭიროებებს მიუსადაგონ.

ACCESS-ის პროექტი აცხადებს კონკურსს არასამთავრობო ორგანიზაციების ორგანიზაციული განვითრების პროგრამაზე. პროგრამა შემდეგი ეტაპებისგან შედგება:

* შერჩეული ორგანიზაციების მონაწილეობითი თვითშეფასება ACCESS-ის მიერ შემუშავებული სპეციალური ინსტრუმენტის (კითხვარის) მეშვეობით - ორგანიზაციები შემდეგი სფეროების მიხედვით შეფასდებიან: მმართველობა, ფინანსური მართვა, ადმინისტრაცია, ადამიანური რესურსების მართვა, ფინანსური მდგრადობა, სტრატეგიული დაგეგმვა და პროექტის მართვა. ინსტრუმენტი (კითხვარი) მოიცავს შეფასების სპეციფიკურ კრიტერიუმებს, რომლის მიხედვით თითოეულ კომპონენტზე მოხდება ქულების მინიჭება. შეფასების შედეგების მიხედვით შეიქმნება თითოეული ორგანიზაციის საჭიროებებზე მორგებული ორგანიზაციული შესაძლებლობების განვითარების გეგმა, რომელიც შეფასების ინსტრუმენტის მეშვეობით გამოვლენილ ორგანიზაციის მთავარ სისუსტეებზე გააკეთებს აქცენტს;
* განვითარების გეგმის მიხედვით არასამთვრობო ორგანიზაციებს გაეწევათ შესაბამისი მხარდაჭერა: ტრენინგები, კონსულტაციები, დოკუმენტებზე მუშაობა და ა.შ. am formatiT მხარდაჭერა ოთხი თვის განმავლობაში გაგრძელდება.

ორგანიზაციული განვითარების შეფასების და შემდგომი მხარდაჭერის პროცესს მთლიანად განახორციელებს EWMI ACCESS-ის პარტნიორი ორგანიზიაცია - კონსულტაციისა და ტრენინგის ცენტრი (CTC).

კონკურსში მონაწილეობა შეუძლიათ სამოქალაქო ორგანიზაციებს, რომელებიც აკმაყოფილებენ შემდეგ კრიტერიუმებს:

* უნდა იყვნენ ადგილობრივი (ქართული) სამოქალაქო ორგანიზაციები, რომლებიც დარეგისტრირებულები არიან საქართველოში, ან ასეთი ორგანიზაციების კოალიციები;
* უნდა მუშაობდნენ დამოუკიდებლად და არ უნდა იყვნენ ასოცირებული პოლიტიკურ ორგანიზაციებთან;
* უნდა ჰქონდეთ არანაკლებ ორწლიანი სამუშაო გამოცდილება;
* უნდა მუშაობდნენ საზოგადოებისთვის მნიშვნელოვან საკითხებზე;
* უნდა იყვნენ მოტივირებულნი და ცხადად უნდა აჩვენონ მზაობა, რომ წვლილს შეიტანენ საკუთარ ორგანიზაციულ განვითარებაში;
* კომერციულ ან პოლიტიკურ და უცხოურ ან სახელმწიფო ორგანიზაციებს არ აქვთ კონკურსში მონაწილეობის უფლება;
* პრიორიტეტი მიენიჭებათ ორგანიზაციებს, რომლებსაც მიუღიათ აღმოსავლეთ-დასავლეთის მართვის ინსტიტუტის ACCESS-ის პროექტის გრანტი.

დაინტერესებულმა ორგანიზაციებმა უნდა გამოაგზავნონ ერთგვერდიანი ინტერესთა გამოხატვის დოკუმენტი, რომელშიც ასახული იქნება მათი ორგანიზაციული განვითარების საჭიროებები და მიმდინარე პროექტებისა და ინიციატივების სია მათი სახელწოდების, პერიოდის და დონორის მითითებით. ACCESS-ის პროექტი და CTC მიღებულ განაცხადებს განიხილავენ და საბოლოო გადაწყვეტილებას ნოემბრის შუა რიცხვებში მიიღებენ.

განმცხადებლების მიერ წარმოდგენილი მასალები და დოკუმენტები დაცული იქნება ACCESS-ის პროექტისა და CTC-ის მიერ და არ იქნება გამოყენებული სხვა მიზნით, გარდა აღნიშნული კონკურსისა. ასევე არ მოხდება ამ დოკუმენტების გადაცემა სხვა პირებისთვის, თუკი ამას არ მოითხოვს კანონი, ან USAID-ი.

ინტერესთა გამოხატვის დოკუმენტები უნდა გამოაგზავნოთ ACCESS-ის პროექტის ორგანიზაციული განვითარების მენეჯერთან, თამარ გურჩიანთან ელ. ფოსტის შემდეგ მისამართზე: [tgurchiani@ewmi.org](mailto:tgurchiani@ewmi.org) ინგლისურ ან ქართულ ენებზე 2016 წლის **31 ოქტომბრის 17:00 საათამდე.**

*გთხოვთ, ელ. ფოსტის სათაურში მიუთითოთ „ორგანიზაციული განვითარების მხარდაჭერის პროგრამა ქართული სამოქალაქო ორგანიზაციებისთვის ”*

განმცხადებლებმა დამაზუსტებელი კითხვები უნდა გამოაგზავნონ ელ. ფოსტის შემდეგ მისამართზე: [tgurchiani@ewmi.org](mailto:tgurchiani@ewmi.org) ან ACCESS-ის [ფეისბუქის](https://www.facebook.com/EWMI.ACCESS/?fref=ts) გვერდზე. ACCESS-ის პროექტი ყველა დაინტერესებული ორგანიზაციისთვის დაზუსუტებებს ხშირად დასმული კითხვების ფორმატით გამოაქვეყნებს.